section_heading: Etnografija
paragraph_text: Ponce su pleme s prerijskim tipom kulture (lov na bizone i Sun Dance). Porijeklo je kod Ponca patrilinearno a položaj poglavice je nasljedan u okviru klana, ali u izbor dolaze samo sinovi pokojnog poglavice. Prema Morganu, patrilinearnost je kod njih novijeg datuma, pošto je još u njegovo doba, računanje po ženskoj liniji bilo prisutno kod 8 plemena s Missourija, među kojima i Missouri i Oto Indijancima, a također i među Mandanima.